Yakkasaroy tumani Shota Rustaveli ko‘chasida yo‘l-transport hodisasi sodir bo‘ldi. Toshkent shahar IIBB YHXB holat bo‘yicha rasmiy ma’lumot taqdim etdi. Videodan kadr 2023 yil 26 mart kuni soat taxminan 21:00 larda Shota Rustaveli ko‘chasi Jinoyat ishlari bo‘yicha Yakkasaroy tuman sudi qarshisida 2002 yilda tug‘ilgan A.Sh boshqaruvidagi Malibu-2 rusumli avtomashinani boshqarib ketayotib rul boshqaruvini yo‘qotib, yo‘l chetidagi to‘siqqa urilgan. Malibu-2 rusumli avtomashina yo‘lovchisi, 2006 yilda tug‘ilgan A.A.ga shifokorlar tomonidan birinchi yordam ko‘rsatilgan. Holat yuzasidan Toshkent shahar IIBB YHXB mas’ul xodimlari tomonidan surishtiruv harakatlari olib borilmoqda.